proxectonos/corpus_dominio_legal_administrativo_tmp huggingface dataset:
CONVOCATORIA DE CONCURSO PÚBLICO PARA ARRENDAMENTO DE FINCA
ADMINISTRACIÓN LOCAL — Municipal — Cuntis (Contratos administrativos, 16/04/2018)

De conformidade coa Resolución de Alcaldía núm.212/2018 de data 12.03.2018, por medio do presente anuncio efectúase convocatoria do concurso, para o arrendamento por este Concello, dunha finca para destinalo a APARCAMENTO PÚBLICO conforme aos seguintes datos: 1. Entidade CONTRATANTE: a) Organismo: Concello de Cuntis b) Obtención de documentación e información no correo electrónico: https://concellodecuntis.sedelectronica. gal/contractor-profile-list 2. Obxecto do contrato: Arrendamento dun terreo para destinalo a aparcamento público.3. Tramitación e procedemento: o establecido nos pregos que rexen esta contratación e que están publicados na sede electrónica do Concello de Cuntis.4. Presuposto máximo de licitación: as ofertas presentadas non poderán superar os prezos establecidos no prego, que son os seguintes (estes prezos non inclúen o IVE): Superficie da parcela ata 1.000m2. prezo de 2,48 euros/m2 ano. Superficie da parcela de 1.000m2 a 2.100 m2. prezo de 1,65 euros/m2 ano.5. Presentación de ofertas: a) Prazo: 15 días naturais contados a partir do día seguinte ao de publicación do anuncio de licitación no Boletín Oficial da Provincia. b) Modalidade de presentación: segundo o establecido nos pregos. c) Lugar de presentación: Rexistro Xeral do Concello de Cuntis.
DH. W36.61181, SOLICITUDE DE CARLOS CORES HERMIDA, PARA OBRA DE VIVENDA UNIFAMILIAR, NO LUGAR DE PEREIRA, CONCELLO DE MEAÑO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 24/04/2018)

As obras solicitadas consisten en actuacións en vivenda unifamiliar na parcela con referencia catastral 7496506NG1979N0001LI, no lugar de Pereiras, parroquia de Meaño, termo municipal de Meaño, así como peche perimetral mediante bloques de formigón e acondicionamento de entrada á vivenda mediante lousa de formigón, atopándose as actuacións a unha distancia de 35 m do río Cidrón. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meaño ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 09 de abril de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CONCESIÓN DE SUBVENCIÓNS ACTIVIDADES CULTURAIS PARA O ANO 2018
ADMINISTRACIÓN LOCAL — Municipal — Tomiño (Subvencións e axudas, 25/06/2018)

A Xunta de Goberno do Concello de Tomiño, na súa sesión do 11 de xuño do 2018, acordou e por unanimidade no ámbito das súas competencias a CONCESIÓN DE SUBVENCIÓNS PARA ACTIVIDAES CULTURAIS DE TOMIÑO PARA O ANO 2018 tras a tramitación do correspondente expediente, concedendo as seguintes axudas: O que se fai publico aos efectos correspondentes. TOMIÑO, (data e sinatura dixital ao marxe) A Alcaldesa, Sandra González Álvarez
APROBACIÓN DO PADRÓN DE AGUA 2018-2T
ADMINISTRACIÓN LOCAL — Municipal — Pontecesures (Recadación, 16/08/2018)

Aprobado por Resolución de Alcaldía núm.2018-0318 de data 17 de xullo de 2018 o Padrón da Taxa de auga potable, rede de sumidoiros, canon da auga e coeficiente de vertedura elaborado por Viaqua Gestión Integral de Aguas de Galicia, S. A. U. e correspondente ao 2º trimestre do ano 2018, 1.—Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas do Concello e nas de Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese.2.—Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia 3.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP Soutomaior, a 19 de xullo de 2018.—O ALCALDE. Asdº: Laura Luisa Heide Notario.
PROCEDEMENTO ORDINARIO 806/2017, NOTIFICACIÓN E CITACIÓN A VALGLASS, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 17/01/2018)

Decreto de data 20/10/2017 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación e citación para o vindeiro día 06/07/2018 ás 10 horas, para a celebración dos actos de conciliación e, no caso, xuízo, ao demandado VALGLASS S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, catro de xaneiro do dous mil dezaoito. O Letrado da administración de xustiza
CREACIÓN DUN FICHEIRO, PLATAFORMA WEB
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 22/02/2018)

O Pleno deste Concello, en sesión celebrada en data 06 de febreiro de 2018 acordou a creación do ficheiro que contén datos de carácter persoal que mais abaixo se relaciona, o que en cumprimento do disposto no RD 994/1999, de 11 de xuño, exponse ó público durante un prazo de vinte días ós efectos de reclamacións ou alegacións. O expediente poderá consultarse nas oficinas municipais en horario de oficina, de luns a venres de 9.00 a 14.00 horas. Na Illa de Arousa, a 8 de febreiro de 2018.
APROBACIÓN DEFINITIVA PRESUPOSTO XERAL 2018
ADMINISTRACIÓN LOCAL — Municipal — Tui (Presupostos e cadros de persoal, 06/08/2018)

Unha vez rematado o prazo legal da exposición pública da aprobación inicial do Presuposto Municipal do Concello de Tui para 2018 (BOP n º 112 de 12 de xuño do 2018), segundo a sesión plenaria de 31 de maio de 2018, durante o cal se presentaron alegacións, que foron desestimadas por acordo do Pleno do 26 de xullo do 2018, faise pública a súa aprobación definitiva, as súas Bases de Execución e Cadro de Persoal para o exercicio 2018, procedéndose a súa publicación en virtude do establecido no artigo 169.3 do Real Decreto Lexislativo 2/2004, de 5 de marzo, acadando, tanto en gastos coma en ingresos, a contía de OITO MILLÓNS DOUSCENTOS OITENTA E CINCO MIL NOVECENTOS VINTE E SEIS EUROS CON CINCUENTA E UN CÉNTIMOS (8.285.926,51€), correspondendo a cada capítulo as contías que a continuación se pormenorizan: Tui, O alcalde, Carlos Vázquez Padín. Documento asinado dixitalmente á marxe.
APROBACIÓN CONTA XERAL 2017
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 04/07/2018)

Rendida a Conta Xeral do exercicio 2017, ditaminada favorablemente pola Xunta de Goberno, na sesión do día 22 de xuño do 2018, a mesma atópase exposta na sede desta entidade polo prazo de 15 días hábiles, que comezarán a contar dende o seguinte ó da inserción do presente edicto no Boletín Oficial da Provincia, o obxecto do seu exame e formulación, por escrito, os reparos e observacións que estimen pertinentes, durante dito prazo e os 8 días seguintes, de conformidade coas Leis 7/85 RBRL, e RDL 2/04. Tomiño, 22 de xuño de 2018. A Presidenta. Asdo.: Maria del Carmen Alonso Alonso.
EXPOSICIÓN PÚBLICA DA MODIFICACIÓN PROVISIONAL DA ORDENANZA FISCAL DO ICIO
ADMINISTRACIÓN LOCAL — Municipal — Redondela (Outros documentos, notificacións e informacións públicas, 19/06/2018)

O Concello Pleno de Redondela, en sesión ordinaria celebrada o día 07/06/2018 aprobou provisionalmente a modificación da Ordenanzas Fiscal reguladora do Imposto sobre Construcións, Instalacións e Obras. Cumprindo co establecido no Real Decreto lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, o expediente administrativo exponse ao público durante trinta días hábiles contados a partir do seguinte ao da última publicación deste anuncio no Boletín Oficial de Pontevedra, ou no Diario ao que se refire o artigo 17.2 do Real Decreto lexislativo 2/2004. Dentro do prazo citado os interesados e as interesadas debidamente lexitimados, poderán examinar o expediente administrativo e presentar, por escrito, as reclamacións que estimen oportunas. De non presentarse reclamacións, dentro do prazo establecido, entenderanse definitivamente adoptado o acordo, ata entón provisorio, sen necesidade de acordo plenario.
CONVOCATORIA A ASEMBLEA XERAL EXTRAORDINARIA
SECCIÓN NON OFICIAL —  — Comunidad de Usuarios de Roublín, Casal y Casalmorto (Outros documentos, notificacións e informacións públicas, 18/06/2018)

A que subscribe Beatriz Alonso Alonso, D. N. I.XXXXXXXXX, veciña de Estrada Olegario Rodríguez Pérez, núm.32, parroquia de Roublin, concello de Mos (Pontevedra), actuando como Presidenta da Comunidade de Usuarios de Casal, Casalmorto y Roublin, pola presente convoca Asemblea Xeral Extraordinaria que se celebrará o 01/07/2018, ás 10:30 e ás 11:00 horas, en primeira e segunda convocatoria, respectivamente, no local social Os Castros, en Pereiras, co seguinte: 1.1. Respaldo da Asemblea no reixenamento ao Centro Deportivo e Comercial do Celta de Vigo en Tameiga, Mos (Pontevedra) Pereiras, 11 de junio de 2018
CONVOCATORIA XUNTA XERAL EXTRAORDNARIA
SECCIÓN NON OFICIAL —  — Comunidad de Usuarios Traída de Augas Río das Cabras (Outros documentos, notificacións e informacións públicas, 22/10/2018)

SE COMUNICA A TODOLOS COMUNEIROS DA TRAIDA DE AUGAS A XUNTA XERAL EXTRAORDINARIA QUE SE CELEBRARÁ O DÍA 16 DE DECEMBRO AS 11.30 HORAS EN PRIMEIRA CONVOCATORIA E AS 12 HORAS EN SEGUNDA CONVOCATORIA NO CENTRO CULTURAL DE SAN VICENTE DE TRASMAÑO, CO SEGUINTE 1.—RATIFICACIÓN E NOMEAMENTO DE MEMBROS DA XUNTA DE GOBERNO.2.—NOMEAMENTO DE VOCALES E FORMACION DO XURADO.3.—DEBATE E VOTACION PARA DECIDIR SI DEBEMOS DE ASOCIARNOS A COXAPO (ASOCIACION DE TRAIDAS DE AUGAS), E APROBACIÓN, NO SEU CASO, DO ABONO DE CUOTAS DA DEVANDITA ASOCIACION. CABANAS A 8 DE OUTUBRO DE 2018 O PRESIDENTE
EDICTO DE APROBACIÓN INICIAL DO ORZAMENTO XERAL DO ANO 2019
ADMINISTRACIÓN LOCAL — Municipal — Meis (Presupostos e cadros de persoal, 07/12/2018)

Aprobado inicialmente polo Pleno da Corporación en sesión ordinaria celebrada o día 29 de novembro de 2018, o Orzamento Xeral para o exercicio económico 2019, as bases de execución e o cadro de persoal para dito exercicio, en cumprimento do disposto no artigo 169.1 do Real Decreto Lexislativo 2/2004, do 5 de marzo, e disposicións concordantes, exponse ao público, por prazo de quince días hábiles, a contar dende o día seguinte ao da publicación do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente desta Corporación. Meis, a 30 de novembro de 2018 O Alcalde José Luis Pérez Estévez
IN407A 2018/66-4, CONCESIÓN A UNIÓN FENOSA DISTRIBUCIÓN, S. A., PARA INSTALACIÓN ELÉCTRICA, NO LUGAR DE AVENIDA DE MADRID 197, CONCELLO DE VIGO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 05/10/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 12 de setembro de 2018. O xefe territorial Ignacio Rial Santomé
ANUNCIO RELATIVO ÁS SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE NOVEMBRO DE 2018
ADMINISTRACIÓN LOCAL — Provincial — Deputación Provincial (Subvencións e axudas, 21/12/2018)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de novembro de 2018 e que tramitou o Servizo de Cohesión Social e Xuventude da institución provincial. Pontevedra, 10 de decembro de 2018 A deputada delegada. O secretario. Digna Rosa Rivas Gómez Carlos Cuadrado Romay
APROBAR OS ESTATUTOS POR OS QUE SE TERÁ QUE REXER A COMUNIDADE DE REGANTES DOS AGOEIROS
SECCIÓN NON OFICIAL —  — Comunidad de Regantes de Agoeiros (Outros documentos, notificacións e informacións públicas, 17/08/2018)

Antonio Barbosa Pazos, maior de idade e veciño de Fontedapedra Nº 10, parroquia de Santa Maria de Salceda, (Salceda de Caselas), con D. N. I.XXXXXXXXX, Presidente da Xunta da Comisión Xestora das AUGAS de REGADIO dos AGOEIROS encargada de cumpri-lo que dispoñen os artigos 201 e seguintes do Regulamento do Dominio Público Hidráulico, que desenvolve a Lei de Augas do 2 de Agosto de 1.985, co fin de constitui-la Comunidade de Regantes do manante dos "Agoeiros" do barrio de Noveleira, situado nos montes de man comun de Santa María de Salceda, convoca a tódolos afectados para que se reunan na Xunta Xeral do día 01 de Septembro de 2.018, sabado, ás 21:30 horas en primeira convocatoria, e as 22:00 horas en segunda convocatoria, no salón de actos do Centro Cultural A Feira, parroquia de Santa María de Salceda, Concello de Salceda de Caselas, co fin de: Salceda, 07 de Agosto de 2.018 Asdo.: o Presidente
EXPOSICIÓN DAS BASES REGULADORAS DA VII EDICIÓN DO PREMIO DE POESÍA MANUEL LUEIRO REY
ADMINISTRACIÓN LOCAL — Municipal — Fornelos de Montes (Outros documentos, notificacións e informacións públicas, 10/10/2018)

No taboleiro de anuncios da casa consistorial de Fornelos de Montes e na páxina web do concello ( www.fornelos.com ), figuran expostas as Bases reguladoras da sétima edición do Premio de Poesía Manuel Lueiro Rey. A dotación do Premio, único e indivisible, será de 2.500 euros e o prazo de presentación das obras remata o día 30 de novembro de 2018. Fornelos de Montes, a 2 de outubro de 2018. O alcalde Emiliano Lage Rodríguez
IN407A 2016/5-4, CONCESIÓN A UNIÓN FENOSA DISTRIBUIDORA, S. A., PARA LMTS NOVA SAÍDA DA SUBESTACIÓN DE CANGAS, NOS CONCELLOS DE CANGAS E MOAÑA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Outros documentos, notificacións e informacións públicas, 31/10/2018)

Visto o expediente para outorgamento da declaración, en concreto, de utilidade pública e a necesidade da urxente ocupación que leva implícita da instalación eléctrica que a seguir se describe: Realizouse o trámite de información pública inserindo anuncios no DOG do 05 de xullo de 2018, no BOP do 5 de xullo de 2018, no xornal Faro de Vigo do 11 de xullo de 2018, no taboleiro de anuncios do Concello de Moaña e no BOE do 04 de setembro de 2018. Tamén se notificou individualmente aos titulares dos predios afectados pola instalación, segundo a relación facilitada pola empresa peticionaria. Durante o mencionado trámite non se recibiron alegacións. En consecuencia, cumpridos os trámites ordenados na Lei 24/2013, do 26 de decembro, do sector eléctrico, e no capítulo V do título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en todas as súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución poderá interpoñer recurso de alzada ante o conselleiro de Economía, Emprego e Industria no prazo dun mes contado a partir do día seguinte ao da notificación desta resolución; tamén poderá interpoñer calquera outro recurso que considere pertinente ao seu dereito. Pontevedra, a 22 de outubro de 2018. Xefe territorial de Pontevedra Cinta Rocio Costello Belaizi
ORDENANZA PARA O IMPULSO SOCIAL DA LINGUA GALEGA NO CONCELLO DAS NEVES TRALA SÚA APROBACIÓN INICIAL
ADMINISTRACIÓN LOCAL — Municipal — Neves, As (Ordenanzas e Regulamentos, 19/04/2018)

Aprobada inicialmente a ORDENANZA PARA O IMPULSO SOCIAL DA LINGUA GALEGA NUN CONCELLO (CONCELLO DAS NEVES), por acordo do Pleno de data 7 de marzo de 2018, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://concelloasneves.sedelectronica. gal]. No caso de non presentarse reclamacións no citado prazo, entenderase definitivamente aprobado o acordo de aprobación da mencionada Ordenanza. DOCUMENTO ASINADO ELECTRONICAMENTE
CONVOCATORIA PRAZA DUN OPERARIO DE MAQUINARIA PARA O SERVIZO DE MANTEMENTO, LIMPEZA E DESBROCE
ADMINISTRACIÓN LOCAL — Municipal — Cuntis (Persoal, oposicións, 27/04/2018)

Por Resolución desta Alcaldía do 16 de abril de 2018 aprobáronse as bases da convocatoria para a selección de un operario de maquinaria para o servizo de mantemento, limpeza e desbroce de viais municipais do Concello de Cuntis. O obxecto da convocatoria é a selección mediante o procedemento de concurso- oposicion, deste persoal baixo a modalidade de FUNCIONARIO/A INTERINO/A según o artigo 10.1. a do Estatuto Básico do Empregado Publico, que fai referencia a “existencia de prazas vacantes cando no sexa posible cubrilas por funcionarios de carreira” O prazo de presentación de instancias será de 5 días habiles contados a partir do seguinte ao da publicación deste anuncio no Boletín Oficial da Provincia. As solicitudes/instancias dirixiranse ao Sr. Alcalde-Presidente do Concello de Cuntis. As bases poderán ser examinadas polos interesados no taboleiro de anuncios do Concello así como na páxina web do Concello de Cuntishttp://concellodecuntis.sedelectronica. gal O que se fai público para xeral coñecemento. Cuntis 17 de abril de 2018.—O Alcalde-Presidente, Manuel Campos Velay.
APROBACIÓN INICIAL ORZAMENTO 2018
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 02/01/2018)

Aprobado inicialmente pola Xunta de Goberno en sesión de data 19/12/2017, o presuposto para o exercicio económico de 2018 e o cadro de persoal para o devandito exercicio, en cumprimento do disposto no artigo 169.1 do RDL 2/2004 do 05.03 TRLFFL, e disposicións concordantes, exponse ó público, polo prazo de quince días hábiles, que comezarán a contar dende o seguinte ó da inserción do presente edicto no Boletín Oficial da Provincia, ó obxecto de que durante o mesmo se poidan facer as reclamacións e suxestións que se consideren oportunas, as que deberán ser dirixidas ao Presidente desta Mancomunidade. En Tomiño, a 18 de decembro do 2017.—O Presidente. David Alfonso Suquia Olejua.
APROBACIÓN INICIAL DE CRÉDITO EXTRAORDINARIO 2/2018
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 08/06/2018)

O Pleno da Comisión Xestora en sesión ordinaria de data de 31 de maio de 2018, adoptou o acordo de aprobar inicialmente o expediente de modificación de crédito na modalidade de crédito extraordinario 2/2018 financiado con remanente de tesourería para gastos xerais, expediente que se expón ao público para o seu exame polos interesados e presentación de reclamacións durante o prazo de 15 días hábiles contados a partires do día seguinte ó da inserción do presente anuncio no Boletín Oficial da Provincia. Vencido o prazo sinalado sen que se presenten reclamacións, a devandita modificación entenderase definitivamente aprobada, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais. Cerdedo-Cotobade, a 4 de xuño de 2018. O presidente Jorge Cubela López
INFORMACIÓN PÚBLICA EXPEDIENTE PROXECTO DE NORMALIZACIÓN DE DOUS PREDIOS SITOS NO CAMIÑO DA MISIÓN, 8- Bº SANTO PAIO DE ARRIBA–REBOREDA. EXPTE.7250/2017
ADMINISTRACIÓN LOCAL — Municipal — Redondela (Outros documentos, notificacións e informacións públicas, 10/07/2018)

Aprobado inicialmente pola Xunta de Goberno Local, en acordo adoptado en data 7 de xuño de 2018, o proxecto de normalización de dous predios sitos no Camiño da Misión, 8 – Bº Santo Paio de Arriba – Reboreda (Ref. Catastrais 36045A020009300000WZ e 36045A020000270000WI), visado polo COAG o 03/04/2018 redactado polo arquitecto, Wendy Jane Twomey Rija, presentado por Liqin Tintar Badalona, en representación de Alvaro Francisco Yesares Lopez Sanvicente e Miluda Aissati Babon, De conformidade co disposto no artigo 110.2 da Lei 2/2016, de 10 de febreiro, do Solo de Galicia (DOG nº 34 do 19.02.2016) e 282.3 do Regulamento da Lei 2/2016, aprobado polo Decreto 143/2016, do 22 de setembro, sométese a información pública, mediante a publicación deste anuncio no BOP de Pontevedra, durante o prazo de 1 MES, contado a partir do seguinte á publicación. Durante este prazo calquera interesado/a e público en xeral, poderán facer as alegacións que estimen procedentes. O expediente pódese consultar dende o día seguinte á primeira das publicacións, nas oficinas de urbanismo da Casa do Concello, en horario laboral de 9.00 a 14:00 horas. Documento asinado electronicamente á marxe.
APROBACIÓN PROVISIONAL EXPEDIENTES DE MODIFICACIÓN DE CRÉDITOS–CRÉDITOS EXTRAORDINARIOS/SUPLEMENTO DE CRÉDITO DO ORZAMENTO XERAL DO CONCELLO DE LALÍN, APROBADOS POLO PLENO DO 27 DE XULLO O Nº: 12-P, E DO 31 DE AGOSTO OS Nº: 13-P E Nº 14-P
ADMINISTRACIÓN LOCAL — Municipal — Lalín (Presupostos e cadros de persoal, 07/09/2018)

Asemade na sesión ordinaria celebrada o día 31 de agosto de 2018, o Pleno da Corporación aprobou provisionalmente os seguintes expedientes de modificación dentro do vixente orzamento municipal, do exercicio 2017 prorrogado para o 2018: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 3 de setembro de 2018. Documento asinado dixitalmente. O alcalde
APROBACIÓN DEFINITIVA DO ORZAMENTO MUNICIPAL PARA O EXERCICIO 2018, CORRECCIÓN DE ERROS
ADMINISTRACIÓN LOCAL — Municipal — Meaño (Presupostos e cadros de persoal, 05/03/2018)

Detectada unha omisión no anuncio da aprobación definitiva do Orzamento Municipal para o exercicio 2018, publicado no Boletín Oficial da Provincia nº 36 de data 20 de febreiro de 2018; procédese a súa subsanación: Contra a aprobación definitiva do orzamento municipal 2018 poderá interpoñerse directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa e, todo iso, no prazo establecido no artigo 46 da citada Lei. A interposición deste recurso non suspenderá por sí a aplicación do orzamento definitivamente aprobado, segundo sinalan os artigos 113 da Lei 7/15, do 2 de abril Reguladora das Bases do Réxime Local e 171 do Real Decreto Lexislativo 2/2004, do 5 de marzo polo que se aproba o Texto Refundido da Lei Reguladora das Facendas Locais. En Meaño. Documento datado e asinado dixitalmente ao marxe. A alcaldesa Mª Lourdes Ucha Varela
DELEGACIÓN DAS FUNCIÓNS DE ALCALDÍA NO 1ºTTE. ALCALDE DENDE OS DÍAS 18 O 20 DE MAIO DE 2018
ADMINISTRACIÓN LOCAL — Municipal — Bueu (Outros documentos, notificacións e informacións públicas, 28/05/2018)

Por Resolución da Alcaldía núm.2018-0632 de data 16.05.18, vense en delegar no 1º Tte. de Alcalde D. Martín Villanueva Pastoriza, as delegacións propias da Alcaldía-Presidencia do Concello, por ausencia do titular, durante os día 18 a 20 de maio de 2018, ambos inclusive. O que se fai público en virtude do disposto no art.44.2 do Real Decreto Lexislativo 2568/86. Asinado electronicamente á marxe. O alcalde
APROBACIÓN INICIAL DO ORZAMENTO PARA O EXERCICIO 2019
ADMINISTRACIÓN LOCAL — Municipal — Barro (Presupostos e cadros de persoal, 29/11/2018)

O Pleno do Concello de Barro en sesión extraordinaria que tivo lugar o día 26 de novembro de 2018, aprobou inicialmente o orzamento xeral para o exercicio económico do 2019, o cadro de persoal e a relación de postos de traballo para o citado exercicio. Según dispón o artigo 169 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ao público na Secretaría do Concello polo prazo de 15 días hábiles, contados desde o seguinte ó da súa inserción no Boletín Oficial da Provincia. As persoas interesadas poderán examina-lo e presentar reclamacións perante o Pleno, no citado prazo. Barro, a 27 de novembro de 2018. O ALCALDE, (DOCUMENTO ASINADO ELECTRÓNICAMENTE)
APROBACIÓN DEFINITIVA DO EXPEDIENTE DE MODIFICACIÓN DE CRÉDITO NA MODALIDADE DE CRÉDITO EXTRAORDINARIO 3/2018 FINANCIADO CON REMANENTE DE TESOURERÍA PARA GASTOS XERAIS E NA MODALIDADE DE SUPLEMENTO DE CRÉDITO SC 2/2018, EXPEDIENTE TC 6/2018
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 08/11/2018)

O Pleno da Comisión Xestora en sesión ordinaria de data de 27 de setembro de 2018, adoptou o acordo de aprobar inicialmente o expediente de modificación de crédito na modalidade de crédito extraordinario 3/2018 financiado con remanente de tesoureria para gastos xerais e na modalidade de suplemento de crédito SC 2/2018 financiado con maiores ingresos e na modalidade de transferencia de crédito entre aplicacións presupuestarias pertencentes a distinta área de gasto, expediente TC 6/2018, publicándose no Boletín Oficial da Provincia de Pontevedra número 194 de data de 08 de outubro de 2018. Transcorrido o prazo de exposición ao público sen presentárense reclamacións contra o acordo de aprobación inicial, consíderase definitivamente aprobado, elevándose a definitivo o acordo plenario adoptado en sesión ordinaria de data de 27 de setembro de 2018 de conformidade co disposto no artigo 169 do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. En cumprimento do disposto no artigo 169.3 e 177.2 do do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril procédese a publicar o resumo por capítulos do orzamento municipal vixente unha vez incorporadas as modificacións derivadas das presentes modificacións presupuestarias mediante crédito extraordinario 3/2018, suplemento de crédito 2/2018 e transferencia de crédito 6/2018 queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderáse interpor directamente recurso contencioso administrativo na forma e prazos que establecen as normas de dita xurisdicción. O que se fai público para xeral coñecemento e efectos. En Cerdedo - Cotobade a 31 de outubro de 2018.—O Presidente, Asdo. Jorge Cubela López.
CESE PERSOAL DE CONFIANZA
ADMINISTRACIÓN LOCAL — Municipal — Baiona (Outros documentos, notificacións e informacións públicas, 20/04/2018)

Mediante Resolución de Alcaldía de 30 de outubro de 2015, foi nomeado Dª Ángeles Silva González como persoal de confianza, para cubrir a praza de auxiliar administrativo de concellerías coa categoría de Auxiliar Administrativo ( Grupo C2) e unhas retribucións brutas anuais de 15.400 € e cunha xornada de 37,50 horas semanais. O devandito nomeamento foi publicado no BOP nº 222 de 17/11/2015 Mediante Resolución de Alcaldía de data 5 de marzo de 2018 acordase cesar, con efectos 6 de marzo de 2018, a dona María Ángeles Silva González como persoal de confianza, nomeado para cubrir a praza de auxiliar administrativo de concellerías Facemos isto público en cumprimento do que dispoñen os artigos 201.3 da Lei 2/2015, do 29 de abril, do emprego público de Galicia, e 104.3 da Lei 7/1985, de 23 de abril de Bases de Réxime Local. Baiona, a 6 de abril de 2018 O alcalde Ángel Rodal Almuíña
PADRÓN DO SERVIZO DE AXUDA A DOMICILIO, MES DE ABRIL 2018
ADMINISTRACIÓN LOCAL — Municipal — Lalín (Recadación, 01/06/2018)

Por Decreto da Alcaldía de data 22 de maio de 2018 aprobouse a liquidación correspondente ao Prezo público polo servizo de axuda no fogar de abril de 2018 por importe de 8.547,66 € e un total de 111 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderan facer o pago en calquera oficina das entidades bancarias de Abanca, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, O Alcalde, Rafael Cuiña Aparicio DOCUMENTO ASINADO ELECTRONICAMENTE AO MARXE
EXPOSICIÓN Ó PÚBLICO E PERÍODO VOLUNTARIO DE COBRANZA DO PADRÓN DA TAXA DE DISTRIBUCIÓN DE AUGA, CORRESPONDENTE Ó TERCEIROTRIMESTRE DO EXERCICIO ORZAMENTARIO 2018
ADMINISTRACIÓN LOCAL — Municipal — Guarda, A (Recadación, 20/11/2018)

A Presidencia desta Corporación, mediante resolución núm.2018-1137, de 14 de novembro de 2018, aprobou o padrón da taxa pola prestación do servizo de distribución de auga do Concello de A Guarda, correspondente ao terceiro trimestre do exercicio tributario 2018. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo, no prazo dun mes a partir do día seguinte ó da publicación do anuncio no Boletín Oficial da Provincia. De conformidade co previsto no artigo 14.1. c) do Real Decreto Lexislativo 2/2004, de 05 de marzo, polo que se aproba o Texto refundido da Lei Reguladora das Facendas Locais, comunícase ós contribuíntes afectados que o período voluntario de cobranza da taxa pola prestación do servizo de distribución de auga do Concello de A Guarda, correspondente ó terceiro trimestre de 2018, será do día 20 de novembro de 2018 ao 20 de xaneiro de 2019, ámbalas dúas datas inclusive. A taxa deberá satisfacerse a través das seguintes entidades bancarias: BANCO PASTOR BBVA ABANCA CAIXABANK BANCO SANTANDER BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. A Alcaldesa por delegación Dennis Gabriel Margañon Xicota Documento asinado dixitalmente á marxe
APROBACIÓN DEFINITIVA DO ORZAMENTO PARA O ANO 2018
ADMINISTRACIÓN LOCAL — Municipal — Neves, As (Presupostos e cadros de persoal, 23/03/2018)

Aprobado inicialmente polo Pleno deste Concello das Neves, o Orzamento Municipal para o exercicio de 2.018, por acordo adoptado en sesión plenaria celebrada o día 13 de febreiro de 2018, de conformidade có establecido no artigo 169.1 do Real Decreto Legislativo 2/2004, de 5 de marzo, que aproba o Texto Refundido da Lei Reguladora das Facendas Locais, exposto ao público no B. O. P. nº 36, de data 20 de febreiro de 2018, e no taboleiro de anuncios deste Concello, dito Orzamento elévase a definitivo ó non se presentar ninguha reclamación no prazo preceptivo de quince días, e faise público que indicado Orzamento elévase, tanto en Gastos como en Ingresos, á suma de DOUS MILLÓNS TRESCENTOS OITENTA MIL EUROS (2.380.000,00 euros), correspondendo a cada capítulo as cantidades expresadas a continuación, conforme a seguinte relación: Na referida sesión acordouse aproba-la plantilla do persoal desta Corporación que, en cumprimento do disposto no artigo 127 do Texto Refundido das disposicións legais vixentes en materia de Réxime Local, relaciónanse a continuación: Dando cumprimento ó establecido no artigo 75.5 da lei 7/85, do 2 de abril, Reguladora das Bases de Réxime Local, fanse públicas as retribucións dos cargos con dedicación exclusiva, indemnizacións e asistencias: Conforme ó acordo adoptado polo Pleno Municipal en sesión de 22-06-2015, asignase unha dotación económica anual por importe de 100 euros en concepto de componente fixo para cada grupo político, e 200 euros en concepto de componente variable a cada un dos membros compoñentes dos grupos políticos, ascendendo o importe total consignado para este exercicio polos dous componentes a 2.500,00 euros. Contra a aprobación definitiva destes orzamentos poderá interpoñerse directamente recurso contencioso-administrativo na forma e prazo que establecen as normas de dita jurisdicción (artigo 171 do Real Decreto Legislativo 2/2004, de 5 de marzo), polo que se aproba o texto refundido da Lei Reguladora das Facendas locais. AS NEVES, 14 de marzo de 2018 O Alcalde-Presidente, Asdo: Xosé Manuel Rodríguez Méndez. Documento asinado electrónicamente.
FORMALIZACIÓN DO CONTRATO DE "SERVIZO DE ASPIRADO, LIMPEZA E XESTIÓN DE RESIDUOS ORGÁNICOS XERADOS POLOS CANS ACOLLIDOS NO CENTRO DE ACOLLIDA DE ANIMAIS ABANDONADOS DE ARMENTEIRA"
ADMINISTRACIÓN LOCAL — Provincial — Deputación Provincial (Contratos administrativos, 28/03/2018)

Organismo: Presidencia da Deputación Provincial de Pontevedra. Dependencia que tramita o expediente: Servizo de Contratación e Patrimonio. Número de expediente: 2017049357 Dirección de Internet do perfil do contratante: www.contrataciondelestado.es.Tipo: Administrativo Descrición: Servizo de aspirado, limpeza e xestión de residuos orgánicos xerados polos cans acollidos no Centro de Acollida de Animais Abandonados de Armenteira da Deputación Provincial de Pontevedra. División en lotes: non CPV: 90500000-2 (servizos relacionados cos desperdicios e residuos) Acordo Marco: non Medio de publicación do anuncio de licitación: BOPPO, Plataforma de contratación do sector público. Data de publicación do anuncio de licitación: Plataforma de contratación do sector público: 11 xaneiro 2018 BOPPO:11 xaneiro 2018 Tramitación: Ordinario. Procedemento: Aberto. Importe sen IVE 49.980,00 € IVE (10%) 4.998,00 € Prezo total do contrato (con IVE) 54.978,00 € Data de adxudicación: 23 de febreiro de 2018 Data de formalización do contrato: 12 de marzo de 2018 Contratista: OYS FERNÁNDEZ S. L. U. (N. I. F.: B-36.124.212) Importe de adxudicación para 2 anos de contrato: Importe sen IVE 47.628,00 € IVE (10%) 4.762,80 € Prezo total do contrato (con IVE) 52.390,80 € Pontevedra, 15 de marzo de 2018. O Deputado delegado. O Secretario.
APROBACIÓN MODIFICACIÓN DE USO DE TERREOS RESERVADOS PARA EQUIPAMENTOS EN FOLLENTE-BEMIL (EXPTE 1301/2018)
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 10/08/2018)

O Pleno do Concello de Caldas de Reis, en sesión ordinaria do día 28 de xuño de 2018, adoptou o seguinte acordo: “PRIMEIRO.—Aprobar o cambio de uso da superficie de terreo necesaria cualificada como Equipamento SP +E147 Estación Depuradora para convertela en Equipamento Deportivo DP E134. SEGUNDO.—Modificar a inscrición do ben que consta no inventario municipal de bens. TERCEIRO.—Publicar anuncio do acordo do cambio de uso no BOP de Pontevedra e no DOGA ós efectos oportunos. CUARTO.—Comunicar este acordo á Consellería de Medio Ambiente e Ordenación do Territorio, ao Catastro e ao Rexistro da Propiedade.”.” En Caldas de Reis DOCUMENTO ASINADO DIXITALMENTE
MODIFICACIÓN DO ACORDO Nº 3.27107, ADOPTADO NA XUNTA DE GOBERNO DE DATA 28/09/2018 CONCESIÓN DE SUBVENCIÓNS A CLUBS DEPORTIVOS
ADMINISTRACIÓN LOCAL — Provincial — Deputación Provincial (Subvencións e axudas, 20/12/2018)

A Xunta de Goberno desta Deputación Provincial na súa sesión ordinaria do día 10 de decembro de 2018, adoptou, entre outros, o seguinte acordo: A Deputación de Pontevedra na Xunta de Goberno de 28 de setembro de 2018 acordou conceder subvencións a clubs deportivos que participan en competicións federadas de ámbito nacional durante o ano 2018 (B/18), dirixidas a apoiar a ditos clubs deportivos na súa participación en ligas e competicións oficiais de ámbito nacional convocadas por organismos ou federacións deportivas galegas ou españolas nas modalidades deportivas con implantación na provincia, publicadas no BOPPO nº 194 de 8 de outubro de 2018. En dito acordo, e na modalidade de VOLEIBOL, concedeuse ó Club Deportivo Xuvenil Teis a cantidade de 16.000,00 € e concedeuse ó Club Vigo de Voleibol a cantidade de 19.000,00 €. Habéndose detectado no Servizo de Deportes error na baremación dun dos expedientes, e en concreto, o de o Club Vigo de Voleibol, no senso de que algúns criterios de valoración utilizados foron incorrectamente avaliados, sufrindo, polo tanto, cambios na puntuación, e conseguintemente na contía da subvención dos dous clubs desta modalidade. Visto o exposto anteriormente, a Xunta de Goberno acorda por unanimidade modificar o acordo da Xunta de Goberno de 28 de setembro de 2018 no senso de que onde dicía: “Relación 2018000073: VOLEIBOL. Club Deportivo Xuvenil Teis: 16.000,00 € e Club Vigo de Voleibol; 19.000,00 €”, debe dicir: “Relación 2018000073: VOLEIBOL.- Club Deportivo Xuvenil Teis: 18.983,05 € e Club Vigo de Voleibol: 16.016,95 €”, permanecendo inalterable no resto o citado acordo.
IN407A 2018/360-4, CONCESIÓN A ELÉCTRICA LOS MOLINOS, S. L., PARA INSTALACIÓN ELÉCTRICA, NO LUGAR DE CARITEL, CONCELLO DE PONTE CALDELAS
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 03/10/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 14 de setembro de 2018. O xefe territorial Ignacio Rial Santomé
CONVOCATORIA ASEMBLEA XERAL EXTRAORDINARIA
SECCIÓN NON OFICIAL —  — Comunidade de Augas de Cabanas e Gaxín (Outros documentos, notificacións e informacións públicas, 03/12/2018)

A que subscribe Liezel Cotae Bacete, D. N. I.XXXXXXXXX, veciña de Gaxín, parroquia de Forcarei, do concello de Forcarei, actuando como Presidente da Comunidade de Usuarios de Gaxín-Cabanas, convoco regulamentariamente a unha Asemblea Xeneral Extraordinaria a todos os Comuneiros/Usuarios da Comunidade, que se celebrará o día 15 de Decembro do 2018, ás 10.30 horas e ás 11.00 horas, en primeira e segunda convocatoria respectivamente, no lugar de reunións do pobo, co seguinte orde do día: Gaxín, a 19 de novembro de 2018. Liezel Cotae Bacete
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Auga de A Riña–Oia (Outros documentos, notificacións e informacións públicas, 05/07/2018)

Pola presente convócase a tódolos comuneiros/as á Asemblea Xeral Ordinaria a celebrar o próximo 21 de Xullo do 2018, no Centro Cultural de Santa María de Oia, ás 19:30 horas en primeira convocatoria e ás 20:00 horas en segunda convocatoria, para tratar a seguinte: 1.—Lectura e aprobación, se procede, da acta da asemblea anterior.2.—Aprobación, se procede, das contas dos exercicios 2017, explicación do estado de contas actuais.3.—Información dos traballos de mantemento realizados e a realizar.4.—Indicacións para o pago da cuota ordinaria do ano 2018, e actualizar datos listado comuneros.5.—Tratar o tema das solicitudes de alta de novos enganches recibidas.6.—Rogos e preguntas. Rogamos a asistencia de tódolos socios comuneiros.—Vº e Pr. O Presidente, Indalecio Rodríguez Treinta.–O Secretario: María del Mar Domínguez González.